
MUNICIPIUL SUCEAVA
B-dul 1 Mai nr. 5A, cod: 720224
www.primariasv.ro, primsv@primariasv.ro
Tel: 0230-212696, Fax: 0230-520593        

                                                     HOTĂRÂRE
privind aprobarea sprijinului financiar pentru unităţile de cult

aparţinând cultelor religioase recunoscute din România 

Consiliul local al Municipiului Suceava;


Având în vedere Expunerea de motive a Primarului Municipiului Suceava, înregistrată cu nr.25211/20.07.2018,  Raportul de specialitate al Biroului Buget din cadrul Direcţiei Buget, Contabilitate şi Fiscalitate, înregistrat cu nr. 25.212 din 20.07.2018  şi Raportul Comisiei economico-financiară, juridică, disciplinară;


În baza dispoziţiilor Ordonanţei de Guvern nr. 82/2001 privind stabilirea unor forme de sprijin financiar pentru unităţile de cult aparţinînd cultelor religioase recunoscute din România, aprobată prin Legea nr.125/2002, a Normelor Metodologice de aplicare aprobate prin HG nr.1470/2002, cu modificările şi completările ulterioare și a Regulamentului privind stabilirea și acordarea unor forme de sprijin financiar, de la bugetul local al Municipiului Suceava pentru unitățile de cult aparținând cultelor religioase recunoscute din România, aprobat prin HCL nr. 54/30.03.2017.


În temeiul art.36, alin.2, lit.d, alin.6, lit. c, art.45, alin.2, art. 47 şi art. 49 din Legea nr. 215/2001 a administraţiei publice locale cu modificările şi completările ulterioare.
HOTĂRĂŞTE:  

Art.1 Se aprobă acordarea de sprijin financiar în valoare de 50.000 lei, Parohiei „Sfântul Nicolae” Suceava, pentru reparații și schimbarea parțială a destinației clădirii notate cu nr. cadastral 39022-c2, din casă mortuară și lumânărar în muzeu și lumânărar și extinderea clădirii notate cu nr. cadastral 39022-c2 (muzeu) cu un grup sanitar, camera centralei termice și depozit. 

Art.2 Primarul Municipiului Suceava, prin Direcţia Buget, Contabilitate şi Fiscalitate şi celelalte servicii funcţionale ale Consiliului local, va asigura ducerea la îndeplinire a prevederilor prezentei hotărâri.

